આમ જનતા માટે હવે લક્ઝરી નહી પણ જીવનાવશ્યક બની ચૂકેલા પેટ્રોલ- ડીઝલના ભાવ આ સાલ લોકોની દિવાળી બગાડી દીધી છે. ગત સાલ દિવાળી પર પેટ્રોલનો ભાવ ૬૭-૩૭ હતો. એમાં સતત વધારો થતાં હવે ૭૬-૪૪એ પહોંચી ગયો છે. ગત સાલની સાપેક્ષમાં ૯ રૂપિયા સાત પૈસા વધી ગયા છે. અને આ સાલ તો એવી હેરત ઊપજાવે એવી વાત એ છે કે પેટ્રોલ કરતા ડીઝલ મોંઘું થઈ ગયું છે. ગત દિવાળીએ ડીઝલનો ભાવ ૬૩ રૂપિયા હતો. જે ૭૬-૯૪ છે એ રીતે જોઈએ તો ગત દિવાળીથી આજ સુધીમાં ૧૪ રૂપિયા ભાવ વધી ગયા છે. જો સરકારે પેટ્રોલ- ડીઝલના ભાવમાં પ રૂપિયાની રાહત આપી ન હોત તો તો ડીઝલ ૧૯ રૂ.અને પેટ્રોલ ૧૪ રૂ. મોંઘું હોત !